24PES-365

Nafarroako Gorteetako kide eta Unión del Pueblo Navarro (UPN) talde parlamentarioko Juan Luis Sánchez de Muniáin jaunak, Legebiltzarreko Erregelamenduan ezarritakoaren babesean, honako galdera hau aurkezten du, Etxebizitzako, Gazteriako eta Migrazio Politiketako kontseilariak idatziz erantzun dezan:

Nafarroako Gobernuak edo Nasuvinsak eskatu al dute 565.205 euro ordaintzeko epaia betearaz dezaten, Estudios Melitón merkataritza-sozietateak edo haren administratzaileek, epaiak haiek kondenatu baitzituen?

Lortu al du Nafarroako Gobernuak ordaindu gabeko eta epai irmoz zor zaion kopururen bat, aipatutako merkataritza-sozietateari estudioak eraiki eta errentan emateko prozesuaren ondoren?

Zer prozedura eta ekintza abiarazi dute Nafarroako Gobernuak edo Nasuvinsak, ordaindu gabeko diru-kopuruak berreskuratzeko edo zinema-estudioak eraikitzeagatik 1,2 milioi euroko kalte-ordaina emateko?

Zertarako aurreikusi duzu erabiltzea inoiz erabili ez diren zinema-estudioetako ekipamendu guztia (platoak, aldagelak, makillaje-aretoak eta bestelako instalazioak)?

Zer erantzukizun eskatu nahi dizkiezu huts egindako azpiegitura honen kudeatzaile politikoei, zuhurtziarik ezagatik?

Iruñean, 2024ko abuztuaren 29an.

Foru parlamentaria: Juan Luis Sánchez de Muniáin Lacasia